Likumprojekts

**Grozījumi likumā "**[**Par obligāto sociālo apdrošināšanu pret nelaimes gadījumiem darbā un arodslimībām**](http://likumi.lv/ta/id/37968-par-obligato-socialo-apdrosinasanu-pret-nelaimes-gadijumiem-darba-un-arodslimibam)**"**

Izdarīt likumā "[Par obligāto sociālo apdrošināšanu pret nelaimes gadījumiem darbā un arodslimībām](http://likumi.lv/ta/id/37968-par-obligato-socialo-apdrosinasanu-pret-nelaimes-gadijumiem-darba-un-arodslimibam)" (Latvijas Republikas Saeimas un Ministru Kabineta Ziņotājs, 1996, 1. nr.; 1997, 3. nr.; 1998, 21. nr.; 2000, 2. nr.; 2001, 1. nr.; 2005, 2. nr.; 2009, 1., 15. nr.; Latvijas Vēstnesis, 2009, 200. nr.; 2010, 205. nr.; 2013, 137. nr.; 2014, 75., 225. nr.; 2016, 241.nr.) šādus grozījumus:

1. 12.pantā:

izteikt pirmo daļu šādā redakcijā:

„(1) Mēneša vidējo apdrošināšanas iemaksu algu atlīdzības par darbspēju zaudējumu un atlīdzības par apgādnieka zaudējumu aprēķināšanai nosaka no apdrošinātās personas apdrošināšanas iemaksu algas par jebkuriem 36 mēnešiem pēc kārtas pēdējo piecu gadu laikā pirms apdrošināšanas gadījuma iestāšanās dienas.”;

papildināt pantu ar 1.1 daļu šādā redakcijā:

„(11) Kalendārās dienas vidējo apdrošināšanas iemaksu algu slimības pabalsta un apbedīšanas pabalsta aprēķināšanai nosaka atbilstoši likumā „Par maternitātes un slimības apdrošināšanu” noteiktajai slimības pabalsta un apbedīšanas pabalsta aprēķināšanas kārtībai.”

1. Papildināt 14.pantu ar astoto daļu šādā redakcijā:

„(8) Apdrošinātajai personai, kurai vienlaikus ir tiesības uz atlīdzību par darbspēju zaudējumu vai atlīdzību par apgādnieka zaudējumu un invaliditātes pensiju saskaņā ar likumu „Par valsts pensijām”, piešķir vienu pakalpojumu, ņemot vērā šīs personas izvēli.”

1. 19.pantā:

papildināt pantu ar 2.1 daļu šādā redakcijā:

„(2.1) Slimības pabalsta saņemšanas laikā ieskaita arī laiku, kad slimības pabalsts, sakarā ar apdrošinātās personas pārejošu darba nespēju, piešķirts un izmaksāts saskaņā ar likumu „Par maternitātes un slimības apdrošināšanu. Šajā periodā neieskaita laika periodu, kad personai bijis piešķirts un izmaksāts slimības pabalsts sakarā ar saslimšanu ar tuberkulozi.";

izslēgt trešās daļas 1.punktā vārdus „līdz darbspēju atgūšanai vai līdz laikam, ar kuru sāk izmaksāt atlīdzību par darbspēju zaudējuma pakāpi”;

izslēgt trešās daļas 2.punktā vārdus „līdz izveseļošanās vai darbspēju zaudējuma pakāpes noteikšanas dienai”.

1. 20.pantā:

izslēgt 20.panta trešās daļas 2.punktā vārdus „vai kad pirms šīs arodslimības konstatēšanas iestājusies pārejoša darba nespēja”;

izslēgt sesto daļu.

1. Pārejas noteikumos:

aizstāt 21.punktā skaitļus un vārdus „2020.gada 1.janvārī” ar skaitļiem un vārdiem „2021.gada 1.janvārī”;

aizstāt 22.punktā skaitļus un vārdus „2019.gada 31.decembrim” ar skaitļiem un vārdiem „2020.gada 31.decembrim”;

papildināt pārejas noteikumus ar 23., 24., 25., 26. un 27.punktu šādā redakcijā:

„23. Apdrošinātām personām, kurām apdrošināšanas gadījums iestājies līdz 2019.gada 31.decembrim, slimības pabalsta aprēķināšanai izmanto personas vidējo apdrošināšanas iemaksu algu, kas noteikta saskaņā ar tiesību normām, kas ir spēkā līdz 2019.gada 31.decembrim.

24. Apdrošinātām personām, kurām apdrošināšanas gadījums iestājies līdz 2020.gada 31.decembrim, atlīdzības par darbspēju zaudējumu un atlīdzības par apgādnieka zaudējumu aprēķināšanai izmanto personas vidējo apdrošināšanas iemaksu algu, kas noteikta saskaņā ar tiesību normām, kas ir spēkā līdz 2020.gada 31.decembrim.

25. Atlīdzības par darbspēju zaudējumu vai atlīdzības par apgādnieka zaudējumu saņēmējam, kuram līdz 2019.gada 31.decembrim piešķirta arī invaliditātes pensija, līdz minētajam datumam piešķirto atlīdzību un invaliditātes pensiju turpina izmaksāt līdz lēmumā par pakalpojuma piešķiršanu, pārrēķināšanu vai izmaksas termiņa pagarināšanu noteiktajam laikam.

26. Ja apdrošinātai personai saskaņā ar šā likuma 20.panta sesto daļu ir palielināts atlīdzības par darbspēju zaudējumu apmērs, palielināto atlīdzības apmēru turpina izmaksāt līdz lēmumā par pakalpojuma piešķiršanu, pārrēķināšanu vai izmaksas termiņa pagarināšanu noteiktajam laikam.

27. Šā likuma 12.panta pirmā daļa un grozījumi 20.panta trešās daļas 2.punktā stājas spēkā 2021.gada 1.janvārī.”

Likums stājas spēkā 2020. gada 1. janvārī.

Iesniedzējs

labklājības ministre R.Petraviča

D.Trušinska, 67021553

Dace.Trusinska@lm.gov.lv